
Minister EvELYN WEVER-CROES 


PROME MINISTER DI ARUBA 


Prome Minister Evelvn Wever-Croes: 


PROME MINISTER TA ENTREGA DIPLOMA 
NA E MIHO GRADUADONAN DI 
COLEGIO ARUBANO 


Diabierna y diasabra anochi, na Faro Blanco Restaurant a tuma 











luga e entrega di diploma di VWO y di HAVO di Colegio Arubano. 
Debi na Covid, e celebracionnan aki a bav diferente cu locual 
ta e custumber pero na un manera hopi bunita. E graduadonan 
y nan famia tabata hopi bunita bisti y naturalmente tabata hopi 
feliz pa e logro di a caba VWO v HAVO exitosamente. Por a 
nota tambe e alegria y satisfaccion di tur docente y mentor 


presente cu e logro di nan alumnonan. 


Como parti tradicional di e ceremonia, e Prome Minister di pais 
por entrega e diploma na e miho graduado di VWO v HAVO. 
Pa Prome Minister Evelyn Wever-Croes esaki tawata un gran 
honor pa entrega diploma na e miho graduado di VWO, Priscilla 
Quandt y e miho graduado di HAVO, Denise Mulder. 


Prome Minister a tuma e oportunidad pa felicita e graduadonan 


y nan famia y a desea nan tur cos bon den e etapa nobo cu 





nan ta drentando recordando nan cu unda cu nan bav, nan 
ta embahadonan di Aruba. Prome Minister a encurasha cada 
un pa nan persevera den e proximo etapa nan dilanti v sigui 
padilanti cu un meta bon fiha pa no laga nada desvia nan di 


esaki. 


Prome Minister Evelyn Wever-Croes: “Aruba ta orguvoso di 


bo, Aruba tin mester di bo, Aruba ta spera bo brasa habri pa 


bin yuda nos desaroya nos economia. Pabien!”. 

Premier Evelyn Wever-Croes: 


COMISION DI PLATAFORMA NACIONAL CU 
TAREA PA DESAROYA E VISION ECONOMICO 
DI PAIS ARUBA 








Plataforma Nacional, cu ta consisti di un total di 125 persona, 
ta haciendo trabounan incansabel y boluntariamente riba 
e recuperacion economico di pais Aruba. Na comienso di e 
crisis, Gobierno a atende di un forma rapido cu e aspectonan 
di salud y humanitario, acercando Hulanda pa un fiansa pa 
asina por yuda esnan mas afecta. Cu e fiansa aki Gobierno 
a logra cumpli cu esnan cu a perde entrada y nan trabou. E 
siman cu a pasa e di dos parti di loonsubsidie a yega pa asina 
Gobierno por sigui cumpli cu esnan den necesidad. 


Gobierno di Aruba a trece profesionalnan na nivel nacional pa 
traha riba un plan pa cu e recuperacion economico a traves di 
innovacion. E plan aki tin como meta crecemento economico 
den un forma innovativo, inclusivo y sostenibel incluyendo e 
condicionnan necesario pa un economia resiliente den termino 
largo, mientras lo tin cu cuminsa mira beneficionan den termino 
corto y mediano. 


Gobierno a institui e ‘Recovery and Innovation Committee’ cu 
tin como tarea pa desaroya; 

e vision di un economia transforma; reformanan structural cu 
tin como condicion pa e recuperacion, stabilidad, y crecemento 
economico sostenibel; identifica sectornan strategico (nobo) 
cu ta trece un balor agrega na nos economia y cu ta brinda 
un maneho pa guia decisionnan riba inversionnan grandi den 
sector priva y publico den futuro. 





E comision di 'Recovery and Innovation' ta consisti di 
representantenan di sector priva, publico, academico y civico 
cu mas di 125 voluntario trahando pa bin cu un 'masterplan' 
cu ta encera diferente conseho y recomendacionnan pa e 
reformanan y cambionan structural cu ta necesario pa hiba 
Aruba den e direcion economico nobo. E 'masterplan' aki ta 
tuma na cuenta tur e trabounan cu a ser haci anteriormente 
door di e otro comisionnan; entre otro e National Strategic Plan 
2020 — 2022 pa acelera e implementacion di e Sustainable 
Development Goals (SDGs) di Nacionnan Uni (NSP), e ROP y 
varios conseho cu Gobierno a ricibi di diferente instancia, por 
ehempel, Raad van Advies, SER, gremionan y NGOs 


E resultado ta e stipulacion di e metanan principal pa cada 
area economico, lo a completa un analisis concreto di e 
problemanan cu lo por stroba Gobierno di yega na e metanan 
aki y bin cu consehonan y solucionnan cu por tin e impacto 
positivo mas grandi. 


E strategia aki no ta “business as usual” y ta rekeri pa bin 
cu ideanan "outside the box" ora di defini e meta, problema/ 
retonan y tambe ora di pensa riba solucionnan mientras cu ta 
revisa y uza rapport, conseho y ideanan existente. 


Gobierno a bin cu e strategia di traha cu un cantidad grandi di 
boluntario pa asina por trece na comunidad kico te e deseonan 
pa asina nos por sobrevivi, stabilisa y crece nos economia. 
Actualmente e diferente “task force” nan ta den e fase final di e 
proceso y ta premira cu e rapport y plan final lo wordo entrega 
na Gobierno di Aruba pa final di Juni. 


Siman pasa tabata tin 2 Town Hall Virtual unda cu diferente 
Task Forces a duna un update di nan trabounan y contesta 
preguntanan di publico tocante nan recomendacionnan. Mas 
cu 500 persona a participa na e town hallnan. Por mira e 
grabacion di e Town Hallnan online riba Facebook di Gabinete 
Wever-Croes. 


Premier Evelyn Wever-Croes: “Gobierno di Aruba ta gradici 
tur participante pa nan contribucion di un forma of otro na e 
proceso aki. Nos ta aprecia y ta balora boso tempo, esfuerso, 
aportacion y ta sumamente agradecido pa boso dedicacion 
den e momentonan aki unda cu como pais nos ta enfrentando 
retonan nunca bisto”. 

Durante conferencia di prensa di Gobierno Premier Evelyn 
Wever-Croes a contesta un pregunta di prensa relaciona cu e 
discusion contra Zwarte Piet. Esaki a lanta e pregunta cerca 
algun hende dicon no a pone prioridad na e leynan contra 
abuso di mucha. Premier a indica cu e dos temanan aki no tin 
nada di haber cu otro. 


E ley pa redobla castigo pa pedofilnan ta na Parlamento y 


Premier Evelyn Wever-Croes: 

MIA MA 44 
SIMAN 
ta wardando e contestanan di Gobierno. E contestanan ta 


bavendo Parlamento e siman aki v e lev por wordo trata e 
siman aki of otro siman. 








Pa loke ta trata e discusion tocante Zwarte Piet, Minister 
Xiomara Maduro a haci algun anuncio pa cu celebracionnan 
cultural, entre otro e celebracion di Sinterklaas v e decision di 
Gobierno cu e fiesta aki por continua, pero e Pietnan no por 
uza schmink preto riba nan cara. 

Gobierno a tuma e decision aki despues cu a scucha e peticion 
di un grupo den nos comunidad pa cual e color di e Pietnan 
tabata un peso cu tabata causa dolor v tabata tin un caracter 
discriminatorio. 


Gobierno ta scucha dolornan den comunidad v Gabinete 
Wever-Croes ta para contra discriminacion. A pone tur interes 
den balansa, esnan pro v esnan contr v a tuma e decision cu e 
celebracion di Sinterklaas y su Pietnan por continua contal cu 
no uza schmink preto pa e Pietnan. 

Mientras ta sigui traha pa e lev cu ta redobla castigo di 
pedofilnan, cu urgencia. 

Premier Evelyn Wever-Croes: 


GOBIERNO TA PONE E FUNDESHI PA E 
PILAR DI AGRICULTURA 


Ta baha prijs di awa pa cunukero na 5.50 pa kub 





Diamars atardi a tuma luga un conferencia di prensa special na 
Ser'i Noka na unda cu Prome Minsiter a expresa e prioridadnan 
cu Gobierno di Aruba ta pone pa nos cunukeronan y e 
desicionnan importante pa agricutura como un pilar economico 
pa nos pais. Minister Marisol Lopez-Tromp y Minister Chris 
Romero a elabora tambe riba e maneho pa agricultura na 
Aruba. 



































Gabinete Wever-Croes a pone desaroyo di nos economia como 
un prioridad y den esaki pa desaroya e pilar di agricultura. 
Un di e retonan mas grandi pa nos cunukeronan ta e prijs di 
awa. Awe Gobierno a dicidi cu cunukeronan ta haya awa na 
prijs reduci di 5,50 pa kub. Esaki ta un estimulo grandi pa nos 
cunukeronan. 


TERENO: Un otro reto ta tereno pa planta. Gobierno lo otorga 
varios tereno den e dianan nos dilanti na cunukeronan. Tin 
un area prepara caba na Catashi y na Savaneta cu pronto lo 
wordo reparti. 





SANTA ROSA: Santa Rosa lo sigui den contacto cu 
cunukeronan pa por agilisa e procesonan y asisti cunukero 
den e procesonan aki. 


AGRICULTURA NA SCOL: Premier Evelyn Wever-Croes a 
pidi Minister di Sector Primario y Minister di Enseñansa pa 
inclui mas agricultura na scolnan. Mirando e esfuersonan cu 
varios scol a haci caba riba e tereno aki, awor cu lo stimula e 
sector aki por mira mas envolvimento di nos hobennan den e 
sector aki. Premier Evelyn Wever-Croes ta hopi satisfecho cu 
esaki. “Nos a priminti y nos ta cumpli”. 























R XIOMAR 

Durante e conferencia di prensa di Gobierno, Minister Maduro 
a lansa oficialmente e buki digital informativo di COVID 19 
‘Di un dia pa otro tur cos ta diferente’ specialmente pa nos 
muchanan. 





DI UN DIA 
E mandatario ta bisa cu den un habri y cera di wowo, 
COVID-19 a cambia nos bida. Di un dia pa otro tur cos a bira 
diferente. Hendenan grandi y tambe e muchanan diripiente a 
wordo confronta cu diferente cambio cu ta trece insiguridad y 
confusion. Pa nos muchanan por compronde kico ta pasando, 
dicon cosnan a cambia y dicon nos mester haci cosnan na un 
manera diferente, Edselyn Figaroa a bin cu un bunita iniciativa 
di e buki digital informativo titula 'Di un dia pa otro tur cos ta 
diferente.' 


COS TA DI 





E buki digital aki ta un excelente instrumento pa mayornan 
por splica nan yiu(nan) tocante e virus Corona. E buki tambe 
ta contene tipnan valioso con mayornan por duna nan yiunan 
sosten emocional durante di e periodo di COVID-19, pa asina 
e muchanan por sinti nan mes mas sigur. 











Minister di Cultura ta informa cu pronto tur scol preparatorio y 
basico lo ricibi e buki ‘Di un dia pa otro tur cos ta diferente’ via 
email. Tur esnan interesa por subi riba e pagina di Facebook di 
Gabinete Wever-Croes y primi e link. Tin un version cu e 
mucha mes por lesa e buki y tambe tin un version caminda 
e mucha por scucha e storia, cual a wordo conta pa e hoben 
Maria Wouter. 


ADIC! 
Minister Xiomara Maduro ta gradici sra. Edselyn Figaroa pa e 
bunita iniciativa aki y tambe ta yama danki na tur otro persona 
cua contribui cu e buki informativo tocante COVID19 pa mucha. 


















Minister DT Frans, 


me 





SKIRET PA EDOELYN FicmROR 
itueTRA PA LEÍDYOS LEDEZMA 

POR ENTREGA E VERZAMELLOONSTAAT Y 
VERZAMELSTAAT OPGAAF DERDEN DI AÑA 


2019 SOLAMENTE VIA “BO IMPUESTO” 
E fecha final ta 31 di juli 2020 





Dia 31 di juli 2020 ta e fecha final pa dunado di trabao entrega 
e lista colectivo di salario (verzamelloonstaat of 'VZL') y e lista 
colectivo di pago na tercera persona (verzamelstaat opgaaf 
derden of “VOD”) di aña 2019. 


Entregamento di e listanan aki lo no ta posibel den forma di 
papel of USB stick mas. Awor solamente por entrega esakinan 
den forma digital via e portal online “BO impuesto”. 


E lista colectivo di pago na tercera persona (VOD) ya ta 
disponibel den “BO impuesto”. E lista colectivo di salario tambe 
lo ta disponibel na comienso di juli proximo. 


Keda sin entrega e listanan menciona por resulta den un 
cobransa adicional (naheffingsaanslag) y un boet. Un apelacion 
ta bay na tur dunado di trabao cu ainda mester cumpli cu 
entregamento di e documentonan di aña 2019, pa no sigui 
pospone esaki. E boet pa incumplimento ta maximo Afl. 10.000 
y esaki no ta necesario si cumpli cu e entregamento na tempo. 

Departamento di Impuesto 





DEPARTAMENTO DI IMPUESTO TA INFORMA: 
DIMP WALK-IN 


24 di juni 2020 


Nos ta sigui parti e plachinan di number 2020 di un manera 
structura y ta brinda esnan cu no a alcansa pa busca nan 
plachi diasabra ultimo, e oportunidad pa busca nan plachi e 
siman aki ainda. 


Mañan, dia 24 di juni, ta parti e siguiente numbernan durante 
e siguiente orario 7:45 - 11:30 y 1:15 - 3:30: 

A-6001 te cu A-8000 

Plachi di nomber 

Plachi DT y TR 

MFA-2001 te cu MFA-2490 

Atardi 4:00 te cu 7:00 di anochi nos ta parti e plachinan A-13001 
te cu A-13500. 


Sea asina bon di acudi na nos oficina principal na Camacuri 
y no na e edificio anexo unda normalmente nos ta parti plachi 
durante e orario menciona. Nos tarecordanos contribuyentenan 
cu nos tin cu mantene nos mes na e reglanan di distanciamento 
social. 


No lubida di trece e recibo di DIMP y e comprobante di seguro 
valido. 


Number na turno 

A-6001 te cu A-8000 
MFA-2001 te cu MFA-2490 
Plachi di nomber 
Plachi“DT" 

Plachi "TR" 


Orario 
7:45am 11:30am y 1:15pm -3:30pm 


4:00pm - 7:00pm A-13001 te cu A-13500 








MINISTER DANGUI ODUBE 


MINISTER di Turismo, Salud v Deporte 

Minister Dangui Oduber: 


NA MOMENTO NOS A DRENTA DEN 
GOBIERNO BRANDWEER TAWATA TIN 
MESTER 2 CRASHTRUCK PA AIRPORT 











Gobierno anterior pa 8 anja largo no a percura pa busca e 
trucksnan aki. Pais Aruba por a haye confronta cu problema 
pa incumplimiento di reglanan di ICAO. 


Hunto cu colega Andin Bikker y Schiphol a keda busca 
posibilidad y finalmente nos a haya bon cooperacion di Royal 
Schiphol Group pa haci donacion di 2 brandweer truck cu ta 
den estado perfecto. 


Pais Aruba lo tuma dos truck specialisa over di Royal Schiphol 
Group N.V. pa Brandweer Aruba. 


Pais Aruba ademas tin opcion pa laga haci modificacionan 
special pa DBA y yega na un Service Level Agreement pa 











mantene e Crash Tenders den condicion optimo. E opcion pa 
tuma over e dos Crash Tenders a bin na un momento propicio 
ja cu pa basta tempo caba Gobierno di Aruba tabata tin e reto 
di kier busca por lo menos un Crash Tender adicional, pero 
debi na e retonan financiero di Pais Aruba no por a logra haya 
espacio suficiente pa un inversion substancial. 


Cu e dos Crash Tenders aki Pais Aruba lo tin espacio den 
tempo te ora e situacion financiero recupera debidamente. 
Minister di Husticia ta gradici entre otro sr. Joost Meijs CEO di 
AAA N.V. pa a intermedia pa e opcion aki por a materialisa, su 
colega Minister di Husticia sr. Andin Bikker pa e cooperacion 
continuo riba e tema, y Dienst Brandweer, Sindicato SINBA y 
Parlamento di Aruba pa e pasenshi. 

Minister Dangui 











GOBIERNO DI. ARI 


Den cooperacion cu gobierno di Hulanda, St Maarten y 
Corsow ta trahando riba un plan structural pa reduci gastonan 
di medisch uitzeinding. Manera ta conoci e gastonan di AZV pa 
manda patientnan afor pa cuido medico ta corre entre 50 pa 
60 miyon florin pa anja. E deseo di gobierno hulandes ta pa e 
placa aki keda circula den economianan di reino envez cu gran 
parti ta bai Colombia y cirucla den economia eynan. 








Oduber: 





Cada pais den reino lo mester indica cua ta e patientnan cu 
por wordo trata localmente y cua ta e specialismonan cu cada 
pais tin. Di e forma aki Aruba lo por ricibi patientnan di Corsow 
y vice versa. Tambe lo busca posibilidad pa busca dokternan 
di afor bin Aruba enbez cu ta keda manda patientnan afor cu 
ta hopi mas costoso. 


Banda di esaki lo mester tin acuerdo pa compra di remedinan 
hunto y tambe mihor cooperacion entre laboratorionan. 

Tur e esfuerzonan aki ta wordo haci pa mas placa keda circula 
den nos propio economia. Mas patient nos trata na Aruba, 
menos hende nos mester manda afor y menos e gastonan pa 
AZV. Pa luna AZV ta manda entre 40-50 patient afor y a yega e 
momento pa nos mes inverti aki nan Aruba, busca e equiponan, 
busca e dokternan y trata nos hendenan aki nan mes. 


Imsan ta un bon ehempel con bon servicio ta wordo duna y con 
patientnan por wordo trata aki nan na Aruba mes sin cu mester 
haya tratamento afor. Di e forma aki nos kier sigui expande e 
servicionan na Aruba cu na final di dia lo yuda nos pa por baha 
e gastonan tambe cu un mihor nivel di cuido. 

Minister di Husticia mr. Andin Bikker: 

















ATENCION 


Tin leynan pendiente na Parlamento y e siman aki Minister 
di Husticia ta mandando e 'nota naar aanleiding van het 
verslag' cu ta e ultimo documento cu falta pa trata e ley pa 
aumenta castigonan maximo pa crimen cu ta tacha integridad 
di menornan. 


Entre otro lo bay ehecuta recomendacion di Parlamento di 
comision special cu desde 2010 tabata pendiente. Esaki ta 
recomendacionnan cu no a haya atencion bou di Gabinete 
anterior y cu den e ley aki si ta bay haya tur atencion. Minister 
Bikker ta spera cu pronto Parlamento lo por atende y trata e 
ley aki pa e bira realidad. 


Tempo cu Minister Bikker a bay Merca na September aña pasa 
State Department a mustra Minister Bikker riba esaki y te awor 
no por compronde dicon e gobierno anterior a tene e ley riba 
e castigo di e crimen nan aki hopi abou di 2012 pa 2014 bin 
ariba. E mandatario a haya un vergelijkingstabel compara cu e 
castigonan na Corsou, Sint Maarten y Hulanda. Minister Bikker 
a bisa di a hisa e castigonan na nivel di Reino y awor ta bay 
ahusta esaki pa medio di e proyecto di ley aki. 


Ainda por corda cu na luna di Juni a introduci un meld plicht 
caminda personanan manera dokter of maestronan cu ta bin 
den contacto cu un mucha y ta ripara cu algo no ta bayendo 
bon nan por meld esaki y cual meldcode ta cay bou di social 
crisis plan. 

Minister di Husticia mr. Andin Bikker: 

















Minister di Husticia mr. Andin Bikker durante conferencia di 
prensa dialuna ultimo a anuncia dos diferente lev y un di e 
leynan ta bay banda di e calamiteitenverordening pa bin cu 
instrumento huridico pa mantene orden publico y diferente otro 
reglamentacion pa enfrenta e realidad nobo. E di dos lev ta pa 
mantene orden publico y na Hulanda e ley aki ta na vigor caba. 
E lev aki tin instrumento huridico cu por prohibi personanan cu 
tin pasado hudicial pa bav na cierto area. 


Den e realidad nobo por a ripara cu tin diferente persona cu 
tin incertidumbre pa loke ta trata nan situacion laboral v esaki 
por tin efecto riba comportacion di personanan den comunidad 
pa loke ta leynan penal. Na mesun momento Minister Bikker 
a gradici tur departamento cu ta cay bou Ministerio di Husticia 
cu ta haciendo un tremendo trabou pa mantene orden publico 
y cu hopi reto. Tambe e mandatario a pidi cooperacion di 
comunidad cu e situacion sin precedente cu ta enfrentando. 
Un di e leynan a ser trata den conseho di Minister y e otro ta 
pendiente. 











E dos propuestanan di ley ta pa atende cu e pandemia, pasobra 
ta considera e pandemia como un calamidad. Mirando cu ta 
bayendo den un normal nobo y special si mira cu diferente 
frontera ta preparando pa habri pa e realidad nobo, mester tin 
leynan adicional. 











GOBIERNO DI ARUBA 


“RRIFFING” 


Gobierno Di Aruba 


TUR DIALUNA 
DIARANSON 
DIABIERNA 


7:00 pm 


Un Etapa 
Nobo 

REQUEST FOR EXPRESSION 





OF INTEREST (REO!) 
with regard to the Aruba Refinery 





Refineria di Aruba N.V./LLC, hereafter referred to as “RdA”, is conducting a strategic 
orientation with regard to the Aruba Refinery. RdA invites experienced and qualified parties 
interested in future activities at the Aruba Refinerv to identify themselves through this 
transparent Request for Expression of Interest (REO!) process. 


Interested parties are invited to express 
their interest for the following tracks: 


Resuming oil processing activity 
through lease and operation of 
existing installations and/or 
modernization thereof. 


Additional industrial developments 

at locations still available within the 
Track b) | refinery area, 

e.g. LNG transshipment, petrochemical 

facilities, alternative clean industrv, 

renewable energies, etc. 


Repurposing of the Aruba Refinerv 
by replacing existing installations 
and establishing entirely new 
industries. 


Track a) 











Track c) 





KEY REQUIREMENTS: 


@ Future activity at the Aruba Refinery should be 
aimed at making a significant contribution to the 
Aruban economy and labor market. 


0 Future activity should also observe local regulations 
and industry best practices on Environment, Health 
and Safety (EHS). 


@ Future activity should observe the Kingdom of the 
Netherlands foreign affairs policy as well the 
economic and trade sanctions maintained by the 
US Office of Foreign Assets Control. 


More information on these requirements, as well as 
information on the Aruba Refinery, can be found in 
the REOI Document and Appendices. 


Please visit www.government.aw to download 





ABOUT ARUBA: 


Aruba is an island and a constituent country within the 
Kingdom of the Netherlands situated in the southern 
Caribbean Sea, located about 1,000 km (620 mi) west of the 
main part of the Lesser Antilles and 29 km (18 mi) north of 
the coast of Venezuela. It measures 32 km (20 mi) long from 
its northwestern to its southeastern end and 10 km (6 mi) 
across at its widest point. Aruba is one of the four countries 
that form the Kingdom of the Netherlands, along with the 
Netherlands, Curaçao, and Sint Maarten. 





ABOUT RdA: 


Refineria di Aruba N.V. /LLC (RdA), established in Aruba at 
Caya Dick Cooper 11, San Nicolas, was incorporated on 
October 1, 2016 under the laws of Aruba to be the landlord 
of the properties that the Government of Aruba acguired 
from the transfer and master settlement agreement with 
Valero Aruba Holding N.V.. The Government of Aruba is the 
sole shareholder of RdA. The properties of RdA consist of 
the following assets: 


+ A 235,000 BPD Crude Oil Refinery of Medium Complexity; 


+ A Transshipment Terminal of 10.7 MMB Storage Capacity 
and Two Tugboats; 


» Atotal of 13 MMB of storage capacity; 


: Two Reef berths each with the capacity to handle Ultra 
Large Crude Carriers (ULCC); 


* Approximately 3,750,000 square meters of long lease 
land. 


TIMELINE 


CONTACT| the official REOI Public Notice with registration | REOI 1 & 2 Issue Date:|REOI 1 & 2 Closing Date: 


and submission details. 


June 8th, 2020 July 17th, 2020 





Disclaimer: no rights can be derived from this publication. Please refer to the REO! Public Notice for all relevant information. 

EE 
PASOBRA 
NOS TA STIMA 
NOS MES, 
NOS TA STIMA 
NOS FAMIA Y 
NOS TA STIMA 
NOS PAIS, 
NOS. LO HACI 
TUR LO 
POSIBEL 
PA HIBA 
NOS PAIS 
PADILANTI. 

